Conor MacLeod er en mann som vokser opp i høylandet i Skottland på 1500-tallet. I et slag blir han stukket ned og dødelig såret av en mektig Kurgan , en kriger fra øst som senere i filmen kaller seg Victor Kruger. Døende fraktes han tilbake av sine venner, som alle tror han ikke vil overleve, inntil han kommer gående inn i byens lokale kneipe uten synlige skader. Hendelsen både forundrer og skremmer hans medborgere, og datidens overtro fører til at de tror han står i ledtog med djevelen. Han fordrives derfor fra sin hjemby.